钦定古今图书集成/理学汇编/学行典/第154卷 > 《告颜子文》元·杨奂
## 钦定古今图书集成/理学汇编/学行典/第154卷 > 《告颜子文》元·杨奂

夫士君子之学，原于治心。圣门三千徒，孰非学也？曰：
“好之者独公为。”然无事业见于当时，无文章见于后
世。考之传记，一再问而止；察之日用，一箪瓢而止。绵
亘百世之下，自天子达于庶人，无敢拟议者，将从无
欲始乎？抑非也？不可得而知也。适谒林庙，获瞻井里，
聊祭以告。